ऐनको दफा ९६ को विभिन्न उपदफाहरुमा उल्लेख भए बमोजिम बाल विकास तथा संरक्षण सम्बन्धी कार्यहरु गर्नुपर्ने हुन्छ । बालबालिकाको बचाउ, संरक्षण तथा विकासका लागि नेपाल सरकारले विभिन्न अन्तर्राष्ट्रिय अभिसन्धीहरुमा हस्ताक्षर गर्नुका साथै बालबालिका सम्बन्धी ऐन, नियम तथा नीति समेत तर्जुमा गरी लागू गरेको छ । उल्लेखित ऐन, नियम, नीति अनुसार तोकिएका कार्यहरुको राम्ररी व्यवस्थापन गर्न कार्ययोजना, कार्यविधि, कार्यसंयन्त्र र स्रोत साधनको आवश्यक प्रबन्ध गरी सेवा प्रवाह गर्नुपर्ने हुन्छ ।
